Cold Spring Harbor av Billy Joel

Cold Spring Harbor er det første soloalbumet til den amerikanske songar-låtskrivaren Billy Joel, gjeve ut 1. november 1971. Han hadde då alt gjeve ut tre album som medlem av banda The Hassles (1966 til 1969) og Attila (1970).

Utgjeving
Cold Spring Harbor vart gjeven ut på Family Productions, men på grunn av ein feil i mastringa av albumet er alle songane avspelt noko for raskt, slik at stemma til Joel høyres unaturleg høg ut. I følgje eit rykte skal Joel då han først høyrde det ferdige produktet ha «rive plata av platespelaren, sprunge ut av huset og kasta ho ned gata». Artie Ripp, som eigde Family Productions og dermed dei originale lydbanda, var ansvarleg for produksjonsfeilen, og feilen kosta han venskapen med Joel. Han hadde skrive kontrakt med den då ukjende 22 år gamle Joel for ein 10 plater lang kontrakt, som tok bort alle rettane til dei originale lydbanda og forlagsrettane til noverande og framtidige songar frå Joel.Bordowitz, Hank. Billy Joel: The Life and Times of an Angry Young Man. Billboard Books, 2006. 

Som ein del av avtalen med Columbia Records om å frigje Joel frå platekontrakten, klarte Ripp å skaffe seg store honorar frå sala av dei største hittane til Joel (fram til og med The Bridge i 1986). Ripp selde først forlagsrettane til songane til Joel attende til Joel etter hardt press frå direktøren i CBS/Columbia Records, Walter Yetnikoff, som hevda han truga Ripp til å sluttføre avtalen.Interview with Yetnikoff. The Last Play at Shea (documentary film). 2010.Last Play at Shea (2010). The New York Times. October 28, 2010. Ripp munne likevel mikse og gje ut albumet på nytt i 1983 via Columbia Records utan at Joel var involvert. 

Sjølv om 1983-versjonen var attende til korrekt snøggleik, vart det gjort mange endringar til den originale innspelinga. Det vart lagt strykarar arrangert av Ripp og Jimmie Haskell på somme songar, medan «You Can Make Me Free» vart forkorta med tre minuttar. Den akustiske gitaren og det originale trommesporet på «Everybody Loves You Now» vart fjerna og bytta ut med eit nytt trommespor av Mike McGee, og pedalsteelgitaren og trommene frå «Turn Around» vart redigert bort til fordel for eit nytt trommespor av McGee og ny keyboard av Al Campbell, i tillegg til Fender Rhodes-piano spelt av L.D. Dixon. 

Songinformasjon
Cold Spring Harbor vart kalla opp etter ein liten stad med same namn i byen Huntington i New York, ein stad ved sjøen nær heimstaden til Joel.

Teksten til songen «Tomorrow Is Today» kom frå ein lapp Joel hadde skrive då han prøvde å ta sjølvmord ved å drikke møbelpuss. Han vart funnen av trommeslagaren sin og teken til sjukehus, der magen vart pumpa. 

Joel gav ut konsertversjonar av «She's Got a Way» og «Everybody Loves You Now» på albumet Songs in the Attic i 1981. Den første songen vart gjeven ut som singel i 1982 og nådde 23. plassen på Billboard Hot 100-lista.Whitburn, Joel (2004). The Billboard Book of Top 40 Hits, 8th Edition (Billboard Publications)

Innhald

Medverkande
Billy Joel - orgel, munnspel, piano, cembalo, klaverinstrument, hammondorgel, vokal
Richard Bennett - gitar
Rhys Clark - trommer (spor 1, 3-6, 8-10 original LP)
Sal De Troia - gitarar
Don Evans - gitar
Emory Gordy, Jr. - bass
Jimmie Haskell - dirigent
Sneaky Pete Kleinow - steelgitar
Larry Knechtel - bass
Joe Osborn - bass
Artie Ripp - dirigent
Denny Seiwell - trommer (spor 2 og 7, original LP)
Mike McGee - trommer på «Everybody Loves You Now» og «Turn Around» (1983-miks)
Al Campbell - klaverinstrument på «Turn Around» (1983-miks)
L. D. Dixon - Fender Rhodes piano på «Turn Around» (1983-miks)

Produksjon
Produsent: Artie Ripp
Lydteknikarar: Larry Elliott, John Bradley, Artie Ripp
Remixing: Artie Ripp 

Lister
År (1984)PlasseringJapan (Oricon)44US Billboard 200158

Kjelder
Denne artikkelen bygger på «Cold Spring Harbor av Billy Joel» frå ,  den 27. august 2014. 
 oppgav desse kjeldene:

Kategori:Billy Joel-album
Kategori:Debutalbum frå 1971
Kategori:Columbia Records-album
Kategori:Quality Records-album
Kategori:Engelskspråklege album
Kategori:Philips Records-album